VS00066485
Datum: 2015-06-05T02:00:00.000+02:00
datum_sodbe_i_stopnje: 2021-12-07T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe glave in možganov in njihove posledice - duševne motnje
fischer: zelo lahki primeri
odskodnina: 10.900 EUR
opombe: II DoR 17/2023 Predlog za dopustitev revizije tožeče stranke (oškodovanca) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Prometna nesreča.

## Škodni dogodek

Prometna nesreča.

## Poškodba

Udarnina glave in zvin vratne hrbtenice. Tožnik ni imel glavobolov ob poškodbi. Zunanjih znakov poškodbe ni bilo.

Zaradi degenerativnih sprememb hrbtenice, ki so bile prisotne v času nezgode, je tožnik utrpel poslabšanje nevrološke simptomatike v smislu parestezij po levi strani telesa in zmanjšane mišične moči. Zaradi zvina vratne hrbtenice je trpel bolečine. Zaradi bolečin v poškodovanih mehkih delih vratne hrbtenice je bila omejena gibljivost vratne hrbtenice v obdobju 2-3 mesece, oziroma do zaključene rehabilitacije po 6 seansah ambulantne fizioterapije.

## Telesne bolečine

5.000 EUR - bolečine zelo hude in hude intenzitete 2 dni. Bolečine srednje hude intenzitete 2 meseca. Blage z občasnimi srednje intenzivnimi 12 dni. Občasne lahke 3 mesece. Občasne blage bolečine trpi tudi po zaključenem zdravljenju, ob spremembah vremena, dalj časa trajajoči prisilni drži in po večjih naporih. Take bolečine bi trpel tudi brez degenerativnih sprememb. Razlika do stalnih blagih bolečin z občasnimi srednje hudimi, ki bodo prisotne tudi v bodoče, je posledica degenerativnih sprememb (in ne nezgode).

#### Hospitalizacija

2 dni hospitalizacije

#### Ambulantno zdravljenje

6 seans ambulantne fizioterapije; zdravljenje pri psihiatru zaradi posttravmatske stresne motnje.

#### Nevšečnosti med zdravljenjem

Nujna medicinska pomoč in transport v bolnišnico; pregled in diagnostične preiskave; sprejem na oddelek; 3x pregled pri specialistih; 16x RTG slikanje; MRI glave in vratne hrbtenice; jemanje analgetikov.

## Strah

900 EUR - hud primaren strah nekaj trenutkov, primarni zmeren strah več minut (ne spominja se vsega), sekundarni zmerni strah 1 dan, za tem pa blag sekundarni strah, ki je trajen.

Tožnik ni mogel vedeti, kako hude poškodbe je utrpel ob dogodku in kakšne dolgoročne posledice bodo imele na njegovo zdravje. Zmeren strah se je nadaljeval tik po dogodku do zaključka bolnišničnega zdravljenja. V blagi obliki je strah še vedno prisoten. Tožnika je strah, da se bodo pojavljale trajne posledice na njegovem zdravju in da se bodo težave v prihodnje ob ponovni izpostavitvi stresorjem ali ponovnim travmam poslabšale bolj kot sicer.

## Zmanjšanje življenjske aktivnosti

5.000 EUR - 5-24% ZŽA. Pri tožniku se je pojavila posttravmatska stresna motnja. Trajna posledica so rezidualni simptomi posttravmatske stresne motnje (večja anksioznost ob spominu na dogodek, pojavljanje nočnih mor z motnjami spanja). Tožnik še vedno trpi te simptome in je pričakovati, da jih bo trpel tudi v prihodnje ter vplivajo na njegovo funkcioniranje, posebej, ko se pojavljajo spomini na sam obravnavani škodni dogodek.

Ocena okvare prizadetosti z uporabo ocenjevalne lestvice v skladu z Mednarodno klasifikacijo funkcioniranja je stopnje 1 (odstotek 5-24%, majhna problematičnost) - tožnikovo funkcioniranje na več področjih je blago okrnjeno. Ni pa ta omejitev taka, da ne bi bil sposoben za pridobitno delo.

---

ZOR člen 200